ליגת האומות 2020/2021

ליגת האומות 2020/2021 הייתה העונה השנייה של ליגת האומות, תחרות כדורגל לנבחרות לאומיות המאורגנת על ידי אופ"א. שלב הבתים של התחרות החל ב-3 בספטמבר 2020, חצי הגמר והגמר התקיימו באוקטובר 2021. הזוכה היא צרפת שניצחה בגמר 2–1 את ספרד. ב-24 בספטמבר 2019 הודיעה אופ"א, על תיקון הפורמט לקראת עונה זו, כך שמספר הנבחרות יישאר 55 ומספר הרמות (ליגות) יישאר ארבע, והחלוקה בין הרמות נקבעה מחדש. 55 הנבחרות החברות באופ"א שובצו לארבע ליגות, ליגות א', ב' וג' כוללות 16 נבחרות שחולקו לארבעה בתים של ארבע נבחרות וליגה ד' כוללת 7 נבחרות שחולקו לבית אחד של ארבע נבחרות ובית נוסף בן שלוש נבחרות. המשחקים בכל בית יערכו בשיטת משחקי בית וחוץ בין כל הנבחרות בבית. הנבחרות שובצו לכל ליגה לפי הדירוג הסופי של ליגת האומות 2018/2019. ארבע הנבחרות בליגה א' שסיימו את שלב הבתים במקום הראשון התמודדו בשלב הגמר של הטורניר באוקטובר 2021, שם הוכתרה אלופת ליגת האומות. העליות והירידות בין הליגות נקבעו כך: ארבע המנצחות בליגות ב' וג' ושתי המנצחות בליגה ד' עלו ליגה לקראת העונה הבאה וארבע האחרונות בליגה א' וב' ושתיים מארבע האחרונות בליגה ג' (נקבעו בפלייאוף) ירדו ליגה. ערך מורחב – מוקדמות מונדיאל 2022 - אירופה שתי נבחרות מליגת האומות יעלו לפלייאוף שיכלול את עשר הסגניות מהמוקדמות, כאשר מתוך 12 הנבחרות תעפלנה שלוש, ובכך תשלמנה את 13 העולות מאופ"א למונדיאל. כל 55 הנבחרות הלאומיות של אופ"א ישתתפו בטורניר. בגלל שינוי הפורמט של התחרות, אף נבחרת לא ירדה ליגה מעונת 2018/19. בנוסף לזוכות הבתים, קודמו גם הנבחרות במקום השני בליגות ג' ו־ד', יחד עם הנבחרת במקום השלישי הטובה ביותר בליגה ד'. בדירוג הנבחרות של אופ"א לשנת 2020/21, דורגו הנבחרות בהתבסס על הדירוג הכללי של ליגת האומות 2018/19, פרט לכך שנבחרות שהורדו במקור ליגה בעונה הקודמת דורגו מתחת לנבחרות שקודמו לפני שינוי הפורמט. הרמות (ליגות) להגרלת הבתים התבססו על דירוג הנבחרות. הנבחרות שיסיימו במקום הראשון בכל בית יעפילו לשלב הגמר של ליגת האומות, והנבחרות שיסיימו במקום האחרון בבית ירדו לליגה ב'. דרג 1: פורטוגל, הולנד, אנגליה ושווייץ. דרג 2: בלגיה, צרפת, ספרד ואיטליה. דרג 3: בוסניה והרצגובינה, אוקראינה, דנמרק ושוודיה. דרג 4: קרואטיה, פולין, גרמניה ואיסלנד. למארחת משחקי הגמר נבחרה איטליה. הגרלת המשחקים נערכה ב-3 בדצמבר 2020 במטה אופ"א בניון, שווייץ. חצי-הגמר הראשון והגמר יערכו באצטדיון סן סירו, ואילו חצי-הגמר השני והמשחק על המקום ה-3 באצטדיון אליאנץ. הנבחרות שיסיימו במקום הראשון יעפילו לליגה א' והנבחרות שיסיימו במקום הרביעי ירדו לליגה ג'. דרג 1: רוסיה, אוסטריה, ויילס וצ'כיה. דרג 2: סקוטלנד, נורווגיה, סרביה ופינלנד. דרג 3: סלובקיה, טורקיה, אירלנד וצפון אירלנד. דרג 4: בולגריה, ישראל, רומניה והונגריה. נורווגיה לא התייצבה למשחק נגד רומניה בגלל מגפת הקורונה. ובעקבות החלטת אופ"א הפסידה 3–0. הנבחרות שיסיימו במקום הראשון יעפילו לליגה ב'. הנבחרות שיסיימו במקום הרביעי, יתמודדו בפלייאוף, ושתי הנבחרות המפסידות ירדו לליגה ד'. דרג 1: יוון, אלבניה, מונטנגרו וגאורגיה. דרג 2: מקדוניה הצפונית, קוסובו, בלארוס וקפריסין. דרג 3: אסטוניה, סלובניה, ליטא ולוקסמבורג. דרג 4: ארמניה, אזרבייג'ן, קזחסטן ומולדובה. הנבחרות שיסיימו במקום הראשון יעפילו לליגה ג'. דרג 1: גיברלטר, איי פארו, לטביה וליכטנשטיין. דרג 2: אנדורה, מלטה וסן מרינו. לפי פורמט העפלה למונדיאל 2022, שתי קבוצות, מנצחות בתים, המדורגות הכי גבוה שלא סיימו באחד משני המקומות הראשונים בבית המוקדמות למונדיאל, יעפילו לפלייאוף. מדיה וקבצים בנושא ליגת האומות 2020/2021 בוויקישיתוף איטליה תארח את ספרד, צרפת תשחק מול בלגיה, באתר ערוץ הספורט, 3 בדצמבר 2020 משחקי הפלייאוף בליגה ג' ישוחקו באותם תאריכים של פלייאוף מוקדמות המונדיאל, לכן אם אחת מהמשתתפות תעפיל לפלייאוף המוקדמות, הפלייאוף יבוטל והירידה תקבע על פי דירוג הנבחרות (הנבחרות המדורגות במקומות 47 ו-48 ירדו לליגה ד').